laion/Wikipedia-Exotic huggingface dataset:
דרדרת

דרדרת (בלועזית: Talus או Scree) היא אוסף של שברי סלע בבסיס צוקים, מדרונות הרים תלולים, הרי געש או שולי עמקים, שהצטברו עקב מפולת סלעים תקופתית מפני הצוקים הסמוכים. תצורות נוף הקשורות לחומרים אלו מכונות לעיתים קרובות "מרבצי דרדרת" (Talus deposits). למרבצי דרדרת יש צורה קעורה כלפי מעלה, שהנטייה המקסימלית מקבילה לזווית השיפוע הטבעי של גודל החומר המפורר הממוצע, ונעה לכן בין 26 ל-42 מעלות. דרדרת יכולה להיווצר גם מתחת למים, למשל התפוררות של שונית (למשל של אלמוגים) שמקורה ביולוגי. השטח המכוסה בשברי השונית מכונה "אזור הדרדרת". המקור של המונח בלועזית טאלוס (Talus) הוא מצרפתית ופירושו מדרון או מתלול, מקורו של המונח סקרי (Scree) מנורדית עתיקה ופירושו מפולת אדמה (skriða). היווצרות הדרדרת היא תוצאה של פעילות בליה וסחיפה פיזית וכימית על פני הסלע. התהליכים העיקריים הגורמים להתפוררות המדרונות הסלעיים תלויים במידה רבה באקלים האזורי (טמפרטורה, כמות הגשמים וכו'). דוגמאות: בליה פיזית על ידי קרח בליה כימית על ידי הידרוליזה של מינרלים, המסה וצמיחת גבישי מלח בליה ביולוגית בדרך כלל מייחסים היווצרות דרדרת להיווצרות קרח במורדות הסלעיים של ההרים. במהלך היום מים יכולים לזרום אל סדקים בסלע. אם הטמפרטורה יורדת מספיק, למשל בערב, מים אלה עשויים לקפוא. מכיוון שהמים מתרחבים ב-9% כאשר הם קופאים, הם יכולים לייצר כוחות גדולים שיוצרים סדקים חדשים או גושי סלע במצב לא יציב. ייתכן ויהיה צורך בתנאי סף מיוחדים (קפיאה מהירה וכליאת מים) כדי שתהליך זה יקרה. יצירת דרדרת כתוצאה מתהליך קפיאה-הפשרה מתרחשת בעיקר באביב ובסתיו, כאשר הטמפרטורות במהלך היממה מתנדנדות סביב נקודת הקיפאון של המים, והפשרת שלגים מהווה מקור הספקה מתמשך למים זורמים. קיימת מחלוקת בין המדענים לגבי יעילותם של תהליכי קפיאה-הפשרה בייצור דרדרת. חוקרים רבים מאמינים כי היווצרות קרח במערכות סדקים גדולות פתוחות אינה יכולה לייצר לחצים גבוהים, ובמקום זאת הם טוענים שהמים והקרח פשוט יזרמו מהסדקים ככל שהלחץ יבנה. יש הטוענים שתופעת התרוממות קפיאה, שידוע שהיא פועלת על הקרקע באזורי קפאת-עד עשויה לשחק תפקיד חשוב בהתפוררות הצוק במקומות קרים. דרדרת יכולה להסתיר בתוכה מעיינות או קרחונים. לדוגמה, האגם לצ'ה דל דרגון (Lech dl Dragon) בקבוצת סלה בהרי הדולומיטים, מקבל את מימיו ממי הפשרת הקרחון המוסתר תחת שכבה עבה של דרדרת. תהליך ההפשרה של הקרחון שמתחת לדרדרת מואט בשל שכבת הדרדרת הפועלת כמגן בפני קרני השמש והטמפרטורות החיצוניות. בסופו של דבר, מדרון סלעי עשוי להיות מכוסה לחלוטין על ידי הדרדרת שנוצרה ממנו, כך שייצור חומר חדש ייפסק. מדרון כזה מתואר כ"מעורבב" עם חומר מפורר. מדיה וקבצים בנושא דרדרת בוויקישיתוף באנגלית frost heaving, היא התנפחות כלפי מעלה בקרקע בתנאי הקפאה הנגרמת על ידי נוכחות הולכת וגוברת של קרח כשהוא צומח לעבר פני השטח, כלפי מעלה מהעומק באדמה בה טמפרטורות הקיפאון חדרו לאדמה talus talus scree A theoretical model of the fracture of rock during freezing
מר למה וגברת ככה

מר למה וגברת ככה היא סדרת טלוויזיה ישראלית חינוכית לילדים, המשודרת בערוץ ניק ג'וניור למנוי yes. בכל פרק, מתגלה תעלומה ומר למה וגברת ככה יוצאים לחיפוש אחר פתרון בעזרת שכניהם החביבים. ינון ספיר - מר למה יעל יקל - גברת ככה אלי חביב - אדון עפרון הדר שחף-מעיין - אדונית ספוגית שאול עזר - פרופסור לב-ארי מאי סלע - אדונית כלנית דניאל בנאי - מספר מר למה וגברת ככה, במיזם "אישים" לתיעוד היצירה הישראלית
רנו גליון

רנו גליון (בצרפתית: Renault Galion) היו משאיות קלות, מסחריות ואוטובוסים מתוצרת יצרנית הרכב הצרפתית רנו אשר יוצרו בין השנים 1957–1965 בצרפת משאיות קלות מסחריות אוטובוסים יוצרו 16,918 יחידות, בשנת 1961 יוצרו 50–60 יחידות "רנו גליון" ליום מנועים קדמיים מנועים: בנזין, דיזל סוגי הנעות: 4x2,4x4 (הנעה אחורית) לדגמי "רנו גליון" היה מצמד בעל הפעלה ידנית המתלה היה עשוי מקפיצי עלים בשני הסרנים, עם בולמי זעזועים הידראוליים למשאיות ניתן היה לספק ברזנט כאופציה, המיועדת לבעלי מלאכה ולמובילים מקומיים. "רנו גליון" יוצר גם בגרסת טנדר, גג שטוח או מורם, ללא חלונות צד. הגרסה עם החלונות הצדדיים שימשה להפיכה למיניבוס של אוטובוס בית הספר. משאיות "רנו גליון" היו בשרות הצבא הצרפתי וחיל האוויר הצרפתי רכבי "רנו גליון" מהדגם המסחרי שירתו כאמבולנסים רכבי "רנו גליון" שירתו ככבאיות R2160 R2161 R2162 R2163 R2164 R2165 R2166 R2167 R2168 R2169 R4166 R4168 R4240 R4242 R4243 R4244 R4245 R4246 R4247 "רנו גליון" "רנו גליון" "רנו גליון" "רנו גליון", שנת 1958 - מסחרית "רנו גליון", שהייתה בשרות חיל האוויר הצרפתי "רנו גליון", שהייתה בשרות חיל האוויר הצרפתי "רנו גליון", בגרסת אוטובוס רנו אסטפט רנו 1000 ק"ג רנו גליון, בביצוע אוטובוס, סרטון באתר יוטיוב רנו גליון, סרטון באתר יוטיוב רנו גליון, סרטון באתר יוטיוב Renault Galion dimensions (in French), Boulogne-sur-Seine: Renault, 1958 "רנו גליון" - כבאית historical-fire-engines.com/img-renault-galion
HappyCow

HappyCow (בתרגום חופשי: פרה שמחה) הוא אתר אינטרנטי לאיתור מקומות אוכל טבעוני, צמחוני ובריא. השימוש חינמי, ולמשתמשים ניתנת האפשרות להוסיף תמונות, צילומי תפריט וביקורות למסעדות. למרות תפקידו המקורי של האתר, כיום החברה מציעה שירותי תוכן מגוונים בכל נושאי החיים הצמחוניים והטבעוניים (מסעדות והזמנת אוכל, טיולים וממשק היכרויות) באוקטובר 2010 החברה השיקה את אפליקציית HappyCow לאנדרואיד ול-iOS. HappyCow הוקמה בשנת 1999 במטרה ליצור מדריך עולמי למסעדות צמחוניות וטבעוניות. האתר נבנה באופן המעודד הוספת תוכן של המשתמשים. מספר המקומות הרשומים באתר עומד על למעלה מ־50,000 עסקים ביותר מ־175 מדינות ברחבי העולם, וכן למעלה מ-150,000 ביקורות על עסקים שונים. בתי העסק חולקו לשלושה סיווגים עיקריים: "טבעוניות", "צמחוניות" או "ידידותיות לצמחונים". ההגדרה למסעדה ידידותית לצמחונים התבססה בתחילה על כך שהתוכן המינימלי שיהיה צמחוני בתפריט יהווה לפחות 60% מכלל התפריט. ההגדרה שונתה מאז לקבוצת הנחיות גמישה יותר המבוססת על הזמינות האלטרנטיבית של אוכל טבעוני באזור. עם הזמן HappyCow עברה לתת שירות בעיקר בנושא טבעונות והאתר כיום מציג גם רשימות אחרות הכוללות: חנויות למזון בריאות, אירוח ידידותי לטבעונים, קבוצות חברתיות ופעילות, קייטרינג טבעוני וגופים למען זכויות בעלי חיים. לאתר גם מנוי חינמי לניוזלטר, לפורום ולבלוגים המאפשרים למשתמשים לפרסם חומר רלוונטי. ערוץ היוטיוב HappyCow הושק בשנת 2012, וכולל הצגת אירועים טבעוניים וצמחוניים ברחבי העולם וראיונות בנושא. HappyCow הוא ארגון חופשי לשימוש ללא מטרות רווח באופיו אך ללא מעמד של 501-c. ההכנסה המופקת ממוחזרת לפעילות העמותה. מקורות מוקדמים למימון אתרים היו פרסומות, חסות עסקית ותרומות משתמשים. המגמה העולמית למחשוב סלולרי אפשרה זרם הכנסות של מכירות יישומי iOS ואנדרואיד מקוריים. בשנת 2014 פורסם למכירה ספר הבישול HappyCow: מתכונים ממסעדות טבעוניות מובילות ברחבי העולם. זכייה באחד-עשר פרסי Veggieawards של VegNews ברציפות כ"אתר מועדף" (בפעם האחרונה בשנת 2017). 50 הבלוגים הצמחוניים המובילים 2012, הוענק על ידי המכון לפסיכולוגיית אכילה. 100 אתרי המזון הצמחוניים המובילים; הוענק על ידי web100.com. טבעונות Vegan Friendly יום שני ללא בשר אתר האינטרנט הרשמי של HappyCow HappyCow, ברשת החברתית פייסבוק HappyCow, ברשת החברתית אקס (טוויטר) HappyCow, ברשת החברתית אינסטגרם HappyCow, סרטונים בערוץ היוטיוב HappyCow, באתר פינטרסט HappyCow ביוטיוב אפליקציית HappyCow בGoogle Play אפליקציית HappyCow בחנות ה-App Store ריאיון עם מייסד העמותה "Winners of the 2017 Veggie Awards". VegNews. נבדק ב-1 בנובמבר 2017. {{cite web}}: (עזרה) "Top 50 Vegetarian Blogs". Institute for the Psychology of Eating. אורכב מ-המקור ב-2017-07-04. נבדק ב-29 בספטמבר 2016. {{cite web}}: (עזרה) "Top 100 vegetarian food websites". web100.com. נבדק ב-29 בספטמבר 2016. {{cite web}}: (עזרה)
המשחקים הפאראלימפיים פריז (2024)

בשנת 2024 מתקיימים בפריז המשחקים הפאראלימפיים ה-17, בין ה-28 באוגוסט עד ל-8 בספטמבר 2024. פריז הוכרזה כמארחת המשחקים ב-13 בספטמבר 2017. פריז, המבורג, רומא ובודפשט היו ארבע הערים שהתמודדו במכרז בראשיתו. אולם רומא ובודפשט פרשו בשל עלויות האירוח והתשתיות וחוסר התמיכה המקומית באירוח. לבסוף, פריז ולוס אנג'לס נותרו המעומדדות היחידות. בשל כך החליט הוועד האולימפי הבין-לאומי קדם הסכם לפיו שתי הערים יזכו לארח, אחת ב-2024 והשנייה ב-2028. במשחקים יערכו 549 תחרויות ב-22 ענפי ספורט. אופניים כביש מסלול אתלטיקה בדמינטון בוצ'ה ג'ודו הרמת כוח חתירה טאקוונדו טניס טניס שולחן טריאתלון ירי תחרותי כדורגל לעיוורים כדורסל כדורעף כדורשער סיף קאנו/קיאק קשתות רוגבי רכיבה שחייה ערך מורחב – מדליות במשחקים הפאראלימפיים פריז (2024)   מדינה מארחת (צרפת) ערך מורחב – ישראל במשחקים הפאראלימפיים פריז (2024) המשלחת הישראלית למשחקים תמנה 27 ספורטאים וספורטאיות שיתחרו ב-10 ענפי ספורט. אולימפיאדת פריז (2024) מדיה וקבצים בנושא המשחקים הפאראלימפיים פריז בוויקישיתוף אתר האינטרנט הרשמי של המשחקים הפאראלימפיים פריז (באנגלית ובספרדית) טבלת המדליות הכללית, מתוך אתר המשחקים הפאראלימפיים פריז 2024 נוב ראובני, המשלחת הישראלית והענפים: המשחקים הפאראלימפיים נפתחים, באתר כאן – תאגיד השידור הישראלי, 28 באוגוסט 2024
תפתח חלון

תפתח חלון הוא אלבום אולפן החמישי של הזמרת ריטה, שיצא בשנת 1999. שלושה משירי האלבום הכפול נכנסו למצעד השנתי. האלבום נמכר בכ-90,000 עותקים והגיע למעמד של פלטינה כפולה וזהב ונחשב לאחד האלבומים הישראלים הנמכרים ביותר בכל הזמנים. האלבום תפתח חלון באתר Discogs האלבום תפתח חלון באתר ספוטיפיי האלבום תפתח חלון באתר אפל מיוזיק האלבום תפתח חלון באתר יוטיוב תפתח חלון באתר סטריאו ומונו תפתח חלון, באתר "פזמונט" אלבום 1, באתר אקו"ם אלבום 2, באתר אקו"ם תפתח חלון, רשימת השמעה, באתר יוטיוב תפתח חלון, באתר ריטה
מצודת רמות נפתלי

מצודת רמות נפתלי הוא מבנה אבן, מוקף חומה, בשולי היישוב רמות נפתלי שהוקם ב-1944 על ידי סולל בונה בשיתוף אנשי פלמ"ח על מנת לשמש כאתר ההתיישבות הראשון של מקימי רמות נפתלי. משמש כבסיס צה"ל מאז שנות ה-80. המודל של התיישבות המוגנת על ידי חומה אומץ עוד מתחילת ההתיישבות היהודית בארץ. בתקופת גזרות הספר הלבן אומצה, על ידי היישוב העברי, שיטת חומה ומגדל שאיפשרה בנייה מהירה של התיישבות. לאחר מלחמת העולם השנייה איפשר השלטון הבריטי בנייה מסודרת יותר וזה אפשר להנהגת היישוב להורות על הקמת מצודות כבסיס להתיישבות יהודית. מודל זה יושם בביריה, בחוקוק וברמות נפתלי. ערך מורחב – רמות נפתלי במלחמת העצמאות מצודת רמות נפתלי הוקמה על פסגה שנקראה על ידי הערבים "בילוואי" (ושמה שונה בהמשך ל"הר זמר"). תכנון המצודה נעשה על ידי יעקב מטריקין (שתכנן מצודות אחרות באותה תקופה). הקמתה החלה ב-24 באפריל 1944 ובוצעה על ידי חברת סולל בונה (בניהולו של דוד טוביהו) בשיתוף חברי פלוגה ד' של הפלמ"ח (שכונו בני פל"ד). הבנייה הסתיימה בסוף 1945 ואז עלו להתיישב בה אנשי פלוגה ד', מקימי המצודה, ובהמשך חברי 2 גרעינים ממשוחררי הבריגדה היהודית, עליהם פיקד אורד וינגייט, שסיימו את שירותם בצפון אפריקה. לאור ריבוי המתיישבים, היה המקום במצודה צר מלהכיל את כולם והוחלט שחלק מאנשי פלוגה ד' יעזבו את המקום (בסופו של דבר הם התיישבו בבית לחם הגלילית). תושבי המקום הראשונים גרו במצודה עצמה כשבחצר המצודה וסביבה (מחוץ לחומות) הוקמו מבני המשק (רפת, לול, ארנביה, אסם ומחסנים). בפי השכנים הבדואים כונה המקום "קסר-אל-יהוד" (מבצר היהודים). במהלך מלחמת העצמאות נערכו במקום קרבות כבדים והמצודה הגנה על תושבי המקום שתוגברו על ידי כוחות חי"ש מחיפה (ביניהם עדה בן-נחום). במהלך הקרבות נהרגו 23 ממגיני המקום (חברי פלוגה ד', חברי גרעיני וינגיט וחיילים מפלוגת החי"ש). כמו כן נפגע חלק גדול מהמצודה. עם סיום המלחמה החלו תושבי היישוב להקים את בתיהם מחוץ למצודה עד שזו ננטשה. ב-1976 שופץ המקום ביוזמת צה"ל ואלוף פיקוד הצפון, באותה עת, האלוף רפאל איתן. בטקס שנערך עם סיום השיפוץ הוסר הלוט מלוח זיכרון ל-23 הלוחמים שנפלו במהלך ההגנה על המקום. לאחר שעמדה שנים רבות נטושה החליט צה"ל לנצל את מיקומה הגבוה והאסטרטגי והקים בה, בשנות ה-80, בסיס צבאי. מאחר שהאתר מוגדר כאתר מורשת, נעשה התהליך בשיתוף המועצה לשימור אתרי מורשת בישראל. נכון ל-2019, הצבא החל תהליך של פינוי האתר על מנת לאפשר לשפצו ולהופכו לאתר תיירות. חצר מוקפת חומה. שער בצד הדרומי. מגדל שמירה בצד המערבי הפונה לכוון העמק ומצודת נבי יושע. המבנה כולל 2 בריכות לאגירת מי גשמים. זאב ענר, סיפורי בתים - סיפורם של שבעים בתים בתולדות ההתיישבות, הוצאת אורבך ומשרד הביטחון, 1988, עמודים 53–55 ורדה שולמן, רמות נפתלי במערכה, הוצאת הקיבוץ המאוחד, 1984 מדיה וקבצים בנושא מצודת רמות נפתלי בוויקישיתוף רמות נפתלי: ספורה של מצודה במצור כאן אוצרות החינוכית - ארכיון השידור הציבורי, 5 באוגוסט 2018 במהלך הבנייה גרו אנשי הפלוגה באוהלים בקרבת המצודה ארגון ווינגייט מקים מחדש את ביתו, על המשמר, 28 בפברואר 1950, המשך דוד שליו, שוקמה מצודת רמות נפתלי, דבר, 2 ביוני 1976 שוחזרה מצודת רמות נפתלי, 3 לוחות זכרון לנופלים, דבר, 16 ביוני 1976
Time for Peace

Time for Peace הוא אלבום אולפן השישי של הזמרת ריטה שיצא בשנת 2000 והשני שהוקלט מחוץ לישראל. האלבום עובד והופק מוזיקלית על ידי קוראדו רוסטיצ'י האיטלקי שעבד בין היתר עם ויטני יוסטון, אלטון ג'ון, ג'ורג' מייקל ורבים אחרים, האלבום הופץ בהשקה מיוחדת בצרפת בלבד ולאחר כמה חודשים החלה מכירתו גם בישראל. האלבום כולל את השירים: "הכניסיני תחת כנפך" מאלבומה הראשון, "מהוואל" מהאלבום תפתח חלון וגרסת כיסוי לשיר של סלין דיון "To Love You More". האלבום נמכר בכ-28,000 עותקים, מהם כשליש בישראל וזכה למעמד של אלבום זהב. "Time for Peace" יצא לאור כסינגל ראשון בשנת 1999 בצרפת ובשנת 2000 באירופה מלווה בוידאו קליפ. ובשנת 2013 הקליטה ריטה גרסה חדשה לשיר עבור המופע "מנגינות למען השלום" שהתקיים במטה האומות המאוחדות שבניו יורק. "Show Me" יצא לאור כסינגל שני בשנת 2000. האלבום Time for Peace באתר Discogs האלבום Time for Peace באתר ספוטיפיי Time for Peace באתר סטריאו ומונו Time for Peace, באתר אקו"ם Time for Peace, ריטה Rita (2) - Time for Peace, Discogs (באנגלית) RITA - Time for Peace, סרטון באתר יוטיוב (אורך: 3:47) Rita - Time for Peace ריטה, סרטון באתר יוטיוב (אורך: 4:09) Rita (2) - Show Me, Discogs (באנגלית)
פורד מודל C

פורד מודל C (באנגלית: Ford Model C) היא מכונית פתוחה בתצורת "Touring car" (אנ') מתוצרת יצרנית הרכב פורד האמריקאית אשר יוצרה בין השנים 1904–1905. יוצרו כ-800 יחידות. מנוע קדמי. מנוע בנזין. דגם "פורד מודל C" היה הדגם הראשון של פורד שנבנה בקנדה על ידי "Ford Motor Company of Canada" (אנ'). דגם "Runabout (car)" (אנ') - 2 מושבים, הדגם היה פופולרי אצל רופאים שערכו ביקורי בית והיה קרוי: "Doctor's Car". מחיר הדגם עמד על 850 דולר. דגם "Tonneau" (אנ') - 4 מושבים, מחיר הדגם עמד על 950 דולר. "פורד מודל C", שנת 1905 דגם "Tonneau" בתצורת 4 מושבים "פורד מודל C", שנת 1905 דגם "Runabout" בתצורת 2 מושבים "פורד מודל C", שנת 1904 "פורד מודל C", שהיה קרוי "Doctor's Car" פרסומת ל-4 כלי הרכב שייצרה "פורד" בשנת 1905 פורד הנרי פורד פורד מודל B פורד מודל N מדיה וקבצים בנושא פורד מודל C בוויקישיתוף David L. Lewis (2005). 100 Years of Ford. [S.l.]: Publications International. p. 18–19. ISBN 0-7853-7988-6 פורד המודלים הראשונים "The 1904 Ford Model A, Model AC, Model B and Model C Automobiles" american-automobiles.com/Ford/1904-Ford דגמי "פורד" בין השנים 1903-1908 web.archive.org/web/20020616073757 Kimes, Beverly (1996). Standard Catalog of American Cars 1805-1942. Krause Publications. ISBN 0-87341-428-4.
חמצן (אלבום)

חמצן הוא אלבום אולפן השביעי של הזמרת ריטה שיצא בשנת 2003. האלבום נמכר בכ-30,000 עותקים והגיע למעמד של אלבום זהב. בעקבות צאת האלבום יצאה ריטה לסיבוב הופעות בשם "ריטה LIVE". מבקר המוזיקה יוסי חרסונסקי ביקר באופן מעורב את האלבום: "דיסק עשיר. אלקטרוני, אקוסטי, אוריינטלי, רוק של גיטרות חשמליות. הפקה דה-לוקס, ריטה קיבלה כאן הכל מכל טוב. חסר זה ניהול אומנותי יותר סלקטיבי, עם הדגשים לאו דווקא על הצד המלודרמטי". העיתונאי יובל לוי ביקר באופן שלילי את האלבום: "ריטה מצליחה לעשות את הבלתי יאמן: להישמע כמו טלנובלה ממוצעת בערוץ 3, שזה המון...רייטינג, אבל אפס אמנות. את ההישג הזה היא לא יכולה לזקוף לזכותה בלבד. אמנם קולה המפואר אכן לא נשמע דרמטי כמו פעם, כאילו עבר מטמורפוזה מדרמה למלודרמה, והשירים כאמור לא משהו, אבל על כולם מאפילה ההפקה ההזויה של לואי להב". האלבום חמצן באתר ספוטיפיי האלבום חמצן באתר אפל מיוזיק האלבום חמצן באתר יוטיוב חמצן באתר סטריאו ומונו חמצן, באתר "פזמונט" חמצן, באתר אקו"ם חמצן, רשימת השמעה, באתר יוטיוב חמצן, באתר ריטה "חמצן", באתר יוסמיוסיק, ‏2006-03-08 יובל לוי, ריטה נוגעת בכלום המוחלט, באתר ynet, 23 במרץ 2003
ליובוב סובול

ליובוב אדוארדובנה סובול (ברוסית: Любо́вь Эдуа́рдовна Со́боль; לפני נישואיה: פדניובה, Феденёва; נולדה ב־13 בספטמבר 1987 בלובניה שבמחוז מוסקבה) היא משפטנית ופעילה חברתית רוסייה, משמשת כעורכת הדין של הקרן למלחמה בשחיתות של אלכסיי נבלני והיא נחשבת לחברה בולטת באופוזיציה הרוסית. בשנים 2011–2012 נטלה חלק בארגון המחאות ברוסיה בעקבות הבחירות לפרלמנט הרוסי (2011). במרץ 2016 הצהירה על כוונתה להתמודד בבחירות הפרלמנטריות ברוסיה 2016, מטעם המחוז האדמיניסטרטיבי המרכזי של מוסקבה. אך במאי הסירה לבסוף את מועמדותה. ב-19 במאי 2018 הצטרפה כחברה במפלגתו של אלכסיי נבלני, "רוסיה של העתיד". בשנת 2019 שוב הייתה מעורבת בהפגנות ומחאות נגד השלטון. הפעם בשל פסילת מועמדי האופוזיציה לבחירות לדומה העירונית של מוסקבה (2019). היא נעצרה מספר פעמים על ידי משטרת מוסקבה ומשטרת הפדרציה הרוסית, במסגרת מעצרי מנע לקראת הפגנות המוניות. ביוני 2021 פרסמה כי היא התחסנה בחיסון נגד COVID-19, ספוטניק V וספגה קיתונות של ביקורת, על כך שלכאורה מכרה עצמה לשלטונות. בספטמבר 2021, נמלטה לווילנה, מחשש שתיעצר על ידי הרשויות. המחאות ברוסיה (2011) סולידריות (תנועה רוסית) רוסיה האחרת רוסיה של העתיד מדיה וקבצים בנושא ליובוב סובול בוויקישיתוף אתר האינטרנט הרשמי של ליובוב סובול (ברוסית) ליובוב סובול, ברשת החברתית פייסבוק ליובוב סובול, ברשת החברתית אקס (טוויטר) ליובוב סובול, ביישום טלגרם ליובוב סובול, ברשת החברתית אינסטגרם ליובוב סובול, ברשת החברתית טיקטוק ליובוב סובול, ברשת החברתית VK ליובוב סובול, סרטונים בערוץ היוטיוב Координационный совет избран // Interfax Любовь Соболь о выборах, Никите Белых, ФБК и Кактусе רוסיה: פעילת אופוזיציה בולטת נעצרה בדרך להפגנה, באתר ynet, 3 באוגוסט 2019 Оппозиция не поделила центр // Газета.Ru Юрист ФБК Любовь Соболь заявила о намерении участвовать в выборах в Мосгордуму שחקן ענד טלאי צהוב בטקס פרסי הטלוויזיה הרוסי במחאה על מדיניות החיסונים https://russian.rt.com/ussr/news/906370-istochnik-sobol-pereehala-v-litvu ערך זה הוא קצרמר בנושא אישים ובנושא רוסיה. אתם מוזמנים לתרום לוויקיפדיה ולהרחיב אותו.
ועדת החקלאות, התזונה והיערנות של הסנאט של ארצות הברית

ועדת החקלאות, התזונה והיערנות של הסנאט של ארצות הברית (באנגלית: United States Senate Committee on Agriculture, Nutrition and Forestry) היא ועדה קבועה בסנאט של ארצות הברית אשר בסמכותה פיקוח על חקיקה של הקונגרס של ארצות הברית בתחום החקלאות, מיזמי חקלאות, יערנות וחטיבת גזעי עצים, וחקיקות בתחומי פיתוח כפרי, כלכלת בית ותזונה. הוועדה נוסדה ב-1825 על פי בקשתו של הסנאטור ויליאם פינדליי (אנ') מפנסילבניה בטענה כי החקלאות חשובה להתקדמות הלאומית בדומה למסחר ולייצור. מאמציו של פינדליי לשכנע את כלל עמיתיו לסנאט נשאו פרי, והם הסכימו לפצל את ועדת המסחר והייצור לשתי ועדות נפרדות. ועדת החקלאות החלה לפעול באורח רשמי ב-9 בדצמבר 1825. במהלך ארבעת העשורים הראשונים לקיומה של ועדה זו, שוב ושוב הוטל ספק בצורך בה. באותה תקופה באמריקה, קרוב לשני שלישים מהאוכלוסייה עסקה ישירות בחקלאות. לפיכך, נושאים הקשורים לחקלאות היו מקבילים לתחומי שיפוט של ועדות אחרות והופנו לעיתים קרובות לאותן ועדות במקום לוועדת החקלאות, שהוקמה לשם העיסוק בחקלאות. בעקבות דיון בדבר נחיצותן של ועדות שונות בסנאט של ארצות הברית, הוקמה ועדה מיוחדת לחקירת דרכים להפחתת מספר הוועדות ולהגדלת יעילותן. ב-17 בפברואר 1857 הוועדה המיוחדת הגישה תוכנית לארגון מחדש של ועדות הסנאט שלא כללה את ועדת החקלאות. במהלך כינוס מיוחד של הסנאט, ב-5 במרץ 1857, אישרו חברי הסנאט את המלצות הוועדה המיוחדת ובעקבות זאת פורקה ועדת החקלאות. ב-1862 הייתה נתונה ארצות הברית למלחמת אזרחים, מהגרים רבים היגרו לארצות הברית והאומה התקדמה לכיוון התיעוש. באותה השנה חתם נשיא ארצות הברית אברהם לינקולן על "החוק האורגני" שהקים מחדש את מחלקת החקלאות של ארצות הברית ואת ועדת החקלאות. ב-1884 נעשתה הוועדה "ועדת החקלאות והיערנות", כשיקוף לחשיבות הגברות של היערנות לצורכי האומה האמריקאית. ב-1977 שונה שם הוועדה ל"ועדת החקלאות, התזונה והיערנות", לאחר ש"חוק המזון והחקלאות של 1977" הורה למחלקת החקלאות לערוך מחקר נוסף בנושא תזונה אנושית, להקים תוכנית חינוך תזונתי לאומי ולפתח מערכת לפיקוח על מצבה התזונתי של אמריקה. אתר האינטרנט הרשמי של ועדת החקלאות, התזונה והיערנות של הסנאט של ארצות הברית (באנגלית)
הבלש פוטילין

"הבלש פוטילין" (ברוסית: Сыщик Путилин) היא סדרת טלוויזיה בת 8 פרקים בהפקת ערוץ TV Center ומגוללת חקירות שמנהל איש הבילוש הפוליטי במחלקת המשטרה של האימפריה הרוסית, הבלש איוואן פוטילין שעבד במשטרה הפטרבורגית בשנים 1866–1889. הסדרה מהווה עיבוד לספריו של לאוניד יוזפוביץ': "בית הנשפים", "חליפת ארלקינו" ו"נסיך הרוח". צילומי הסדרה נערכו בשנת 2006 והסדרה שודרה בערוץ TV Center. ב-5 ביוני 2008 חברת CP-Digital, חברת בת של סנטרל פרטנרשיפ, הפיצה את ה-DVD של הסרט. הדמות הראשית היא הבלש איוואן דמיטרייביץ' פוטילין, לשעבר מפקד משטרת הבילוש בסנקט פטרבורג. לאחר פרישתו הוא כותב ספר על שירותו במשטרה ונזכר במקרים המעניינים ביותר מחוויותיו בשירות. בכל סיפור של פוטילין יש סיפור אמיתי של פשע מסתורי. במהלך החקירות ישנם טוויסטים רבים, חידות, צירופי מקרים וסקרנות מיסטיים והפתרון הסופי תמיד שנון ובלתי צפוי. ולדימיר אילין — איוואן פוטילין, חוקר ובלש ביחידת הבילוש במשטרת סנקט פטרבורג אינגה סטרלקובה-אובולדינה — רעייתו של פוטילין רוסלן קולשוב — ואנצ'קה, בנו של פוטילין איגור זולוטוביצקי — הסוכן גייפל טימופיי טריבונצב — הסוכן ואלטקו יבגני סטבלוב — הרוזן פיוטר שובאלוב, מפקד חיל הז'נדרמים המיוחד וראש המחלקה השלישית בלשכת הוד מעלת הקיסר אולג שקלובסקי — זיידליץ ויקטור ראקוב — יאקוב קוקולב אירינה אפקסימובה — שרלוטה קוקולבה בוריס אקונין אתר האינטרנט הרשמי של הבלש פוטילין "הבלש פוטילין", במסד הנתונים הקולנועיים IMDb (באנגלית) "הבלש פוטילין", במסד הנתונים הקולנועיים KinoPoisk (ברוסית) הבלש פוטילין באתר kinopoisk.ru ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
נורטריפטילין

נורטריפטילין (בלועזית: Nortriptylin), ידוע בין היתר בשמות המסחריים Nortylin או Pamelor, הוא תכשיר מקבוצת התרופות האנטי-דיכאוניות הטריציקליות, המשמשות בעיקר בטיפול לדיכאון, אך גם לכאב נוירופתי, לפעמים בהפרעת קשב וריכוז, בהפסקת עישון ובחרדה. הוא ניתן בדרך פומית. מנגנון הפעולה שלו קשור ככל הנראה בהעלאת רמות בעיקר של נוראפינפרין (נוראדרנלין) ובמידה פחותה - של סרוטונין. לתרופה פחות תופעות לוואי אנטיכולינרגיות מתרופות טריציקליות אחרות, ולכן היא בשימוש גם בפסיכוגריאטריה. עם זאת יש לו תופעות לוואי מסוימות מסוג זה, כגון טכיקרדיה, יובש בפה, עצירות, טשטוש ראייה, ירידה או עלייה במשקל, וכן ישנוניות, לחץ דם נמוך אורטוסטטי (בקימה לעמידה), פריחה וחולשה. תופעות לוואי אחרות יכולות להיות פרכוסים, עלייה בסיכון האובדני בגיל ההתבגרות, אצירת שתן, גלאוקומה, מאניה והפרעות מסוימות בלב. בדרך כלל נטילת התרופה אינה מומלצת בעת היריון. השימוש בעת הנקה הוא יחסית בטוח. התכשיר אושר לשימוש רפואי בארצות הברית בשנת 1964. בארצות הברית תפסה בשנת 2016 את המקום ה-192 בין התרופות הנרשמות, עם מעל 3.1 מיליון מרשמים. מדיה וקבצים בנושא נורטריפטילין בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אל-ג'ורג'אני

זאיין א-דין סייד אסמאעיל בן אל-חוסיין אל-ג'ורג'אני היה רופא פרסי מלכותי ידוע, בן המאה ה-12. מוצא של אל-ג'ורג'אני, כפי שמעיד שמו, היה מהעיר הפרסית ג'ורג'אן. בשלב מסוים בחייו הוא היה תלמידם של הרופאים אבן עאדי סדיק ואחמד אבן פארוק. בשנת 1110, בהיותו כבר בן למעלה מ-70, עבר אל-ג'ורג'אני לח'ווארזם, פרובינציה פרסית עתיקה במרכז אסיה, שם מונה לרופא החצר של השאה של ח'ווארזם, קוטבּ א-דין מוחמד בן אנוש-תגין. הוא התגורר שם שנים רבות, ולקראת סוף חייו עבר לעיר מרוו, הבירה הסלג'וקית, ושם נפטר. אל-ג'ורג'אני פרסם מספר ספרים, הידוע בהם הוא המילון הרפואי המפורסם שלו, "התזאורוס של השאה של ח'ווארזם", אותו הקדיש לאדונו. לפי סברה שהעלה יאן-גוסטאף ליונגרן,[דרוש מקור] אל-ג'ורג'אני בן המאה ה-12 היה הראשון שתיאר את מחלת גרייבס, הפרעה אוטואימונית הגורמת בדרך כלל לעודף פעילות של בלוטת התריס. ליונגרן מבסס סברה זו על קטע בתזאורוס של אל-ג'ורג'אני בו מתוארים נפיחות בלוטת התריס ובלט העין הנובעת ממנה. מדיה וקבצים בנושא אל-ג'ורג'אני בוויקישיתוף ניתן לקרוא את החיבור באתר הספרייה הדיגיטלית. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רכס לקי (אנטארקטיקה)

רכס לקי (באנגלית: Leckie Range) הוא רכס הרים בארץ אנדרבי שבאנטארקטיקה. הרכס נמצא 80 קילומטרים דרומית למפרץ אדוארד השמיני. גובהו הממוצע של הרכס הוא 1,213 מטרים מעל פני הים. שיא גובהו של הרכס הוא בהר קוק שגובהו 1,900 מטרים מעל פני הים. הר אולפורט פסגת לזלי הר קוק פסגות הרכס התגלו ממרחק על ידי ציידי לווייתנים נורווגיים, והופיעו בתרשים משנת 1947 מעשה ידי ה. האנסן (H Hansen). שמו של הרכס ניתן לו על ידי ועדת השמות והמדליות האנטארקטית של אוסטרליה. הרכס נקרא על שמו של דאגלס לקי (Douglas Leckie), מחיל האוויר המלכותי האוסטרלי, שפיקד על טייסת חייל האוויר המלכותי האוסטרלי שהייתה מוצבת בתחנת מוסון בשנת 1956, והיה טייס במטוסי אוסטר בהם טס פיליפ לו (Phillip Law), אשר מיפה את הרי הרכס. רכס לקי באתר הסקר הגאולוגי של ארצות הברית רכס לקי באתר הגאזט האנטארקטי של ממשלת אוסטרליה רכס לקי באתר הגאזט האנטארקטי המשווה SCAR של ממשלת אוסטרליה תצלום לוויין של אזור רכס לקי מפת אזור רכס לקי מידע גאוגרפי והיסטורי מידע גאוגרפי מידע גאוגרפי על הר קוק
רכס לקי

האם התכוונתם ל... רכס לקי (אנטארקטיקה) – רכס בארץ אנדרבי שבאנטארקטיקה רכס לקי (קולומביה הבריטית) – רכס בפרובינציית קולומביה הבריטית שבקנדה